Sonic the Hedgehog (film)
<s>Sonic the Hedgehog (, ) akciono-pustolovni je igrani crtani film koji se zasniva na Seginoj seriji video-igara Sonic the Hedgehog.</s><s>Reditelj filma je Džef Fauler (kome je ovo prvi dugometražni rediteljski projekat), a scenariste su Pet Kejsi i Džoš Miler.</s><s>U glavnim ulogama su: Ben Švorc kao Sonikov glas, Džim Keri kao Doktor Robotnik, Džejms Marsden kao policajac Tom Vahovski i Tika Sampter kao Medi Vahovski.</s><s>U filmu, policajac Tom Vahovski pronađe Sonika i mora mu pomoći da pobegne od ludog naučnika Robotnika.</s>

<s>Film se počeo planirati 1990-ima, ali je razvoj započeo tek 2013, kada je Sony Pictures stekao prava.</s><s>U produkciji je bio uključen Marza Animation Planet, japanski animacioni studio Sega Sammy Holdingsa, a Fauler je doveden kao režiser 2016. godine.</s><s>Paramount Pictures je stekao prava filma 2017. godine.</s><s>Većina glumačke ekipe potpisana je do avgusta 2018, a glavno snimanje održano je između septembra i oktobra te godine u Vankuveru i na istoimenom ostrvu.</s><s>Nakon negativnih rekacija na prvi trejler iz 2019, datum izlaska je bio odgođen tri meseca da se izgled Sonika redizajnira.</s>

<s>Premijera Sonikovog filma bila je u Pozorištu Paramauntu 25. januara 2020, a međunarodna objava bila je u februaru 2020. godine.</s><s>Kritičari su pohvalili glumce (pogotovo Bena Švorca i Džima Kerija), Sonikov dizajn i animaciju, vizuelne efekte, akcione scene i poštovanje izvornog materijala, dok su kritikovali priču zbog manjka originalnosti.</s><s>Film je postavio rekord za najveći početni vikend filma koji se zaniva na video-igri u Sjedinjenim Američkim Državama i Kanadi.</s><s>Zaradio je više od 313 miliona dolara širom sveta, što ga čini šestim filmom iz 2020. s najvećom zaradom i adaptacijom video-igre s najvećom zaradom u Severnoj Americi.</s><s>U Srbiji se film počeo prikazivati 13. februara 2020. u bioskopima.</s><s>Srpsku sinhronizaciju je distributirao Taramaunt.</s><s>Engleska verzija sa srpskim titlovima dostupna je na srpskoj verziji usluge HBO GO.</s>

<s>Objava nastavka imena Sonikov film 2 () zakazano je za 8. april 2022.</s>

<s>Radnja</s>

<s>Na dalekoj planeti, Sonik, plavi jež koji može da trči nadzvučnom brzinom, živi s čuvaricom sovom Kandžom ().</s><s>Jednog dana pleme ehidna pronađe dom Kandže i Sonika, i žele uhvatiti Sonika zbog njegove moći.</s><s>Kandža ponese Sonika sa sobom daleko u šumu, i dadne mu vreču prstenova i kaže da, ako je ikad u opasnosti, da iskoristi prsten kojim može putovati kroz svetove.</s><s>Kandža ostane na planeti da se bori s ehidnama dok Sonik napusi planetu da stigne na Zemlju.</s><s>Deset godina kasnije, Sonik je tinejdžer koji uživa u svom tajnom životu u malom gradu Grin Hilsu, Montana.</s><s>Iako je zadovoljan sa svime što novi svet donosi, voleo bi da ima drugare.</s><s>Stanovnici Grin Hilsa koje najviše voli su šerif Tom Vahovski i njegova žena veterinarka Medi.</s><s>Sonik ne zna da se planiraju preseliti u San Francisko jer je Tomu ponuđena pozicija u San Franciskovom policijskom odeljenju.</s>

<s>Jedne noći Sonik počne igrati bejzbol sam, i jako ga rastuži činjenica da je zauvek sam.</s><s>Zato počne trčati nadzvučnom brzinom i, i kao rezultat toga, slučajno pokrene elektromagnetni impuls koji uzrokuje prekid struje širom Pacifičkog severozapada.</s><s>Ministarstvo odbrane Sjedinjenih Američkih Država zatraži pomoć Robotičara i naučnika Doktora Robotnika da pronađe izvor nestanka struje.</s><s>Robotnik sazna za Sonika i krene ga pronaći.</s><s>Sonik se skriva u garaži Toma, spreman otvoriti prsten i krenuti na drugi svet.</s><s>Tada ga pronađe Tom i upuca strelicom za smirenje.</s><s>Dok Sonik pada u nesvest, otvori portal u San Francisko.</s><s>Portal se otvori iznad piramide Transamerika gde padne njegova vreča prstenova.</s><s>Sonik zamoli Toma da mu pomogne pobeći od Robotnika, i Tom nevoljno pristane.</s><s>Tom i Sonik jedva pobegnu od Robotnika, i Robotnik proglasi Toma domaćim teroristom.</s><s>Tom i Sonik postaju drugari, i Tomu je žao Sonika jer je oduvek hteo druga.</s>

<s>Sonik i Tom odu jako daleko od Grin Hilsa, ali je Robotnik uhvatio bodlju koja je pala sa Sonikove glave.</s><s>Nakon što analizira dlaku, sazna da Sonik ima dovoljno moći da napoji sve njegove robote.</s><s>Zbog ovga postane lud za Sonikom i pokuša ga uhvatiti s raznim robotima.</s><s>Sonik i Tom opet pobegnu, ali eksplozija jednog robota ozledi Sonika.</s><s>Tom odnese Sonika Medi, koja je u San Francisko kod svoje sestre.</s><s>Medi je veoma ljuta na Toma, ali pomogne probuditi Sonika.</s><s>Medina nećaka Đođo Soniku napravi nove cipele.</s><s>Medi, Tom i Sonik stignu do vrha Transamerike i Sonik uzme svoje prstenove.</s><s>Na vrhu ih uhvati Robotnik.</s><s>Da spasi Toma i Medi, iskoristi jedan prsten da ih pošalje u Grin Hils i sam se bori s Robotnikom.</s>

<s>Robotnik koristi moć Sonikove bodlje da ubrza svog robota.</s><s>Sonik koristi prstenove da beži kroz države u bekstvu od Robotnik, i na kraju se vrate u Grin Hils gde ih pronađu Medi i Tom.</s><s>Robotnik onesvesti Sonika kad ga uhvati.</s><s>Tom i Robotnik se počnu boriti dok se Sonik ponovo budi.</s><s>Sonik napadne Robotnika i pošalje ga na planetu pečurki.</s><s>Tom i Medi odluče ostati u Grin Hilsu i vlada izbriše sve dokaze da su Sonik i Robotnik ikad postojali.</s><s>Dok Medi i Tom dopuste Soniku da se useli u njihovu kuću, Robotnik je poludio na planeti, ali počne planirati svoju osvetu s bodljom koju još uvek ima.</s>

<s>U sceni između odjavnih zasluga, Sonikov drug Tejls, lisac s dva repa, se pojavi na vrhu planine u potrazi za Sonikom.</s>

<s>Uloge</s>

<s>Izvori</s>

<s>Vanjske veze</s>

<s></s>

<s>Filmovi 2020.</s><s>Animirani filmovi
Američki filmovi
Američki animirani filmovi
Japanski filmovi
3D filmovi
Akcije (filmovi)
Filmske komedije
Trileri
SF-filmovi
Sonic the Hedgehog (franšiza)</s>

